Для вырашэння праблем, звязаных з парушэннем чалавечых правоў і міжнароднага права, патрэбна шматгранная і належным чынам упарадкаваная стратэгія правасуддзя, працягнуў арцыбіскуп Ауса. Пры гэтым “прыярытэтную ўвагу трэба надаваць забеспячэнню доступу да правасуддзя тым, хто часта зносіць найбольшыя пакуты ў канфліктах, – жанчынам, дзецям, асобным рэлігійным і этнічным групам, чые галасы, хутчэй за ўсё, застануцца непачутымі ў ходзе мірных перамоў і падчас постканфліктых працэсаў”.